
Ο όμιλος Qualco επιτυγχάνει σημαντική ανάπτυξη κατά το πρώτο έτος ως εισηγμένη εταιρεία
Ο όμιλος Qualco κατέγραψε ένα ισχυρό πρώτο έτος ως εισηγμένη εταιρεία, με πειθαρχημένη υλοποίηση έναντι των στρατηγικών στόχων που τέθηκαν κατά τη δημόσια εγγραφή (IPO). Η επίδοσή του επιβεβαιώνει ότι παραμένει σε τροχιά επίτευξης της μεσοπρόθεσμης καθοδήγησης, με σαφή δυναμική που μεταφέρεται στο 2026 και πέραν αυτού.
Κατά τη χρήση 2025 (FY 2025), ο όμιλος σημείωσε αύξηση εσόδων κατά 17% και αύξηση Προσαρμοσμένου EBITDA κατά 12% σε ετήσια βάση. Για τους δώδεκα μήνες που έληξαν στις 31 Δεκεμβρίου 2025, κατέγραψε περιθώριο Προσαρμοσμένου EBITDA 20%, σε ευθυγράμμιση με την καθοδήγηση της δημόσιας εγγραφής. Η μόχλευση παρέμεινε σταθερή στο 0.8x Καθαρός Δανεισμός (εξαιρουμένων των αντληθέντων κεφαλαίων από τη Δημόσια Προσφορά και των μισθώσεων) προς Προσαρμοσμένο EBITDA, ενώ η μετατροπή σε ταμειακές ροές ανήλθε σε 48%.
Παρά την μακροοικονομική αβεβαιότητα και τις ευρύτερες πιέσεις στον κλάδο λογισμικού και της πληροφορικής, o όμιλος Qualco σημείωσε υπεραπόδοση έναντι της χρήσης 2024 (FY 2024). Αυτό ενισχύει την πεποίθηση του οργανισμού ότι θα διατηρήσει την ανάπτυξη εσόδων στη μεσαία κλίμακα των διψήφιων ποσοστών, υλοποιώντας το στρατηγικό όραμά του.
Το 2025 σηματοδότησε απτή πρόοδο σε όλους τους πυλώνες της στρατηγικής του ομίλου. Συγκεκριμένα, προχώρησε αποφασιστικά προς την εξέλιξή του ως εταιρεία «AI-first», επενδύοντας σε χαρτοφυλάκιο προϊόντων για το 2026, που περιλαμβάνει τα Agenly, ML Studio και το Qualco Centre for Applied Research & Technology (QART). Επιτάχυνε τη διεθνή ανάπτυξη, με ουσιαστικές νέες επιτυχίες τόσο στον καθιερωμένο κλάδο Qualco Technology όσο και στη νεοσύστατη μονάδα ICT, Quento. Αξιοποίησε την τεχνολογία του για να διευρύνει την εμβέλεια των πλατφορμών του, λανσάροντας το Uniko σε συνεργασία με την Εθνική Τράπεζα της Ελλάδος και το ODS σε συνεργασία με την Τράπεζα Πειραιώς. Παράλληλα, διεύρυνε ουσιαστικά τον τομέα Διαχείρισης Χαρτοφυλακίων στην Ελλάδα, όπου τα Υπό Διαχείριση Κεφάλαια (AUM) υπερδιπλασιάστηκαν. Κάθε βασικός δείκτης επιβεβαιώνει ότι ο όμιλος Qualco κινείται εντός των στόχων που έχει θέσει και επιταχύνει.
Η Τεχνητή Νοημοσύνη (ΤΝ) αποτελεί ανταγωνιστικό πλεονέκτημα του οργανισμού και βρίσκεται στον πυρήνα του τρόπου λειτουργίας του. Βασισμένη σε 25 έτη ιδιόκτητων δεδομένων ρυθμιζόμενων ροών εργασίας, η στρατηγική του ομίλου στην ΤΝ έχει εξαρχής διττή κατεύθυνση. Εξωτερικά, την ενσωματώνει απευθείας στα προϊόντα, στα οποία βασίζονται οι πελάτες του. Εσωτερικά, εφαρμόζει την ίδια τεχνολογία στις δικές του λειτουργίες, αυξάνοντας την παραγωγικότητα σε ολόκληρο τον οργανισμό. Τα πρώιμα αποτελέσματα είναι ενθαρρυντικά και υποστηρίζουν τη μεσοπρόθεσμη πορεία της κερδοφορίας του. Ο όμιλος Qualco αντιλαμβάνεται την ΤΝ όχι ως απειλή για το επιχειρηματικό του μοντέλο, αλλά ως τον ισχυρότερο επιταχυντή της ανταγωνιστικής του θέσης.
Τα αποτελέσματα αυτά αντικατοπτρίζουν την αφοσίωση ολόκληρου του οργανισμού και τη στρατηγική καθοδήγηση του Διοικητικού του Συμβουλίου. Προχωρώντας στο 2026, ο όμιλος Qualco παραμένει προσηλωμένος στην υλοποίηση του οδικού του χάρτη, διατηρώντας παράλληλα, την επιχειρησιακή πειθαρχία και τα πρότυπα διακυβέρνησης που έχουν καθορίσει την πρόοδό του έως σήμερα.
Η αποστολή του παραμένει αμετάβλητη: να δημιουργεί τεχνολογία που μετασχηματίζει το χρηματοπιστωτικό οικοσύστημα προς το καλύτερο. Προσβλέπει στη συνεχή συνεργασία με όλους τους ενδιαφερόμενους φορείς, οικοδομώντας σε αυτό το ισχυρό θεμέλιο και παρέχοντας μακροπρόθεσμη βιώσιμη αξία.




	Χρηματοοικονομικά Στοιχεία (Χρήση 2025)
· Έσοδα: €216 εκ. (+17% σε ετήσια βάση), σε ευθυγράμμιση με τους στόχους ανάπτυξης περί του 15%
· Προσαρμοσμένο EBITDA: €43 εκ. (+12% σε ετήσια βάση)
· Κέρδη Περιόδου: €10 εκ.
· Περιθώριο Προσαρμοσμένου EBITDA: 20%, σε εναρμόνιση με τη μεσοπρόθεσμη καθοδήγηση
· Μετατροπή σε Ταμειακές Ροές: 48%
· Μόχλευση: Καθαρός Δανεισμός (εξαιρ. Αντληθέντων Κεφαλαιών & μισθώσεων) / Προσαρμοσμένο EBITDA στο 0.8x, σταθερός
	Στρατηγικές Προτεραιότητες
· Ανάπτυξη: Συνέχιση ανάπτυξης εσόδων περί του 15%  μέσω επέκτασης αγοράς και πελατολογίου
· Διεθνοποίηση: Εστιασμένη διείσδυση σε αγορές EMEA με υψηλές προοπτικές
· Στρατηγική Εξαγορών & Συγχωνεύσεων (M&A): Στοχευμένες εξαγορές για διαφοροποίηση και ενίσχυση των προσφερόμενων λύσεων
· Επιχειρησιακή Αριστεία: Τεχνολογική καινοτομία, αναβαθμίσεις διακυβέρνησης και επένδυση στο ανθρώπινο δυναμικό
· Αξία για τα Ενδιαφερόμενα Μέρη: Ενσωμάτωση ESG, μακροπρόθεσμες αποδόσεις για τους μετόχους και ευθυγράμμιση με την αποστολή


	Στρατηγικά Επιτεύγματα
· Απόσχιση Qualco Intelligent Finance: Κοινοπραξία (JV) με τη Δημόσια Επιχείρηση Ηλεκτρισμού & σύμβαση 10ετούς διάρκειας ύψους €600 εκ.
· Ίδρυση Quento: Ο βραχίονας ICT εξασφάλισε σημαντικές συμβάσεις της ΕΕ & επεκτάθηκε σε 3 χώρες εκτός Ελλάδας
· Απόσχιση Qualco Technology: Επιτάχυνση ανάπτυξης και συνέργειες σε επίπεδο oμίλου
· Εξαγορές: Empedus (100%), Cenobe (50.01%), Indice (έως 50.1%), DD Synergy (έως 100%)
· Ανάπτυξη Πελατών: 13 νέοι σημαντικοί πελάτες, συμπερ. έξι ξένες τράπεζες· σε 7 χώρες εκτός Ελλάδας
	Ενημέρωση για τη Μετοχή 
· Επιτυχία IPO: Υπερκάλυψη κατά 5x τον Μάιο
· Θέση στην Αγορά: Πλέον η μεγαλύτερη ελληνική εταιρεία λογισμικού & τεχνολογίας βάσει κεφαλαιοποίησης
· Συμμετοχή σε Δείκτες: Εντάχθηκε στον Γενικό Δείκτη ATHEX, στον FTSE/ATHEX Mid-Cap και στον FTSE Emerging Europe Small Cap Index
· Βάση Επενδυτών: Διαφοροποιημένο μίγμα ελληνικών και διεθνών θεσμικών επενδυτών
· Κάλυψη από 4 Αναλυτές: 3 αξιολογήσεις «Αγορά» έναντι 1 «Διακράτηση» & συλλογική τιμή-στόχος €6.90 για 12 μήνες










	
	FY 2024
	FY 2025
	YoY [%]
	Μεσοπρόθεσμη καθοδήγηση IPO


	Έσοδα

	€184 εκατ.
	€216 εκατ.
	+17%
	Ανάπτυξη στη μεσαία κλίμακα των διψήφιων ποσοστών


	Προσαρμοσμένο EBITDA

	€39 εκατ.
	€43 εκατ.
	+12%
	

	Περιθώριο Προσαρμοσμένου EBITDA

	+21%
	+20%
	
	~ 20% 

	Κεφαλαιουχικές Δαπάνες (Capex) / Έσοδα

	7.3%
	8.6%
	
	Σταθερό


	Καθαρός Δανεισμός (εξαιρ. SCI & μισθώσεων) / Προσαρμοσμένο EBITDA

	0.7x
	0.8x
	
	Σταθερό


	Προσαρμοσμένα Καθαρά Κέρδη

	€16 εκατ.
	€17 εκατ.
	+6%
	H1 2025: €2 εκατ.
H2 2025: €15 εκατ.

	Προσαρμοσμένα Αποδιδόμενα Καθαρά Κέρδη (στους Μετόχους του ομίλου)

	€15 εκατ.
	€7 εκατ.
	-52%
	H1 2025: €(2) εκατ.
H2 2025: €9 εκατ.




Τομείς Δραστηριότητας
	
	FY 2025
	YoY [%]

	
	Έσοδα1

	Προσαρμοσμένο EBITDA

	Περιθώριο Προσαρμοσμένου EBITDA1

	Έσοδα2
	Προσαρμοσμένο EBITDA

	Λογισμικό & Τεχνολογία

	€87 εκατ.
	€16 εκατ.
	18%
	+20%
	+13%

	Πλατφόρμα ως Υπηρεσία 

	€107 εκατ.
	€23 εκατ.
	22%
	
	

	Διαχείριση Χαρτοφυλακίου
	€44 εκατ.
	€4 εκατ.
	10%
	+9%
	+4%


Σημείωση:
1. Τα στοιχεία εξαιρούν τις εξαλείψεις και προσαρμογές ενδοομιλικών εσόδων
2. Τα στοιχεία περιλαμβάνουν τις εξαλείψεις και προσαρμογές ενδοομιλικών συναλλαγών

Η λειτουργία του ομίλου Qualco στηρίζεται σε τρεις επιχειρηματικούς τομείς από την 1η Ιανουαρίου 2025.

Διαφοροποιημένα Κανάλια Εσόδων για τη Στήριξη της Ανάπτυξης
· Η ανάπτυξη διεθνών εσόδων επιταχύνθηκε το 2025 (13 νέοι σημαντικοί πελάτες, συμπεριλαμβανομένων 6 ξένων τραπεζών, σε 7 χώρες εκτός Ελλάδας).
· Το λογισμικό & οι υπηρεσίες αυξήθηκαν στο 7%.
· Ο κλάδος Ενέργειας & Υπηρεσιών Κοινής Ωφέλειας υποχώρησε κάτω από το 50%, με τα έσοδα να κατανέμονται σε περισσότερους βασικούς πελάτες, εξαλείφοντας τον κίνδυνο συγκέντρωσης πελατών.

Σημεία Αναφοράς Οικονομικών Αποτελεσμάτων
               Εξαιρετική ετήσια αύξηση εσόδων (YoY) υπεράνω της καθοδήγησης & ανθεκτική κερδοφορία
· Τα έσοδα του ομίλου για τη χρήση 2025 αυξήθηκαν κατά +17% σε ετήσια βάση, σημειώνοντας υπεραπόδοση έναντι της καθοδήγησης IPO για ανάπτυξη στη μεσαία κλίμακα των διψήφιων ποσοστών, με κινητήρια δύναμη την ανάπτυξη τόσο στις Πλατφόρμες όσο και στο Λογισμικό & Τεχνολογία.
· Το Προσαρμοσμένο EBITDA για τη χρήση 2025 διαμορφώθηκε σε €43 εκ. και αυξήθηκε κατά 12% σε ετήσια βάση, επιβεβαιώνοντας την εμπιστοσύνη του οργανισμού στη διατήρηση ισχυρής κερδοφορίας, σε ευθυγράμμιση με τη μεσοπρόθεσμη καθοδήγηση IPO για περιθώριο EBITDA περίπου 20% εντός δύο ετών από την IPO.
· Ως αποτέλεσμα της υιοθέτησης της ΤΝ, η επιχειρησιακή αποδοτικότητα του ομίλου θα επιταχύνει την αύξηση κερδών και θα διευρύνει τα περιθώρια κερδοφορίας.
· Τα Προσαρμοσμένα Καθαρά Κέρδη για τη χρήση 2025, εξαιρουμένων των βραβείων μετοχών και των εφάπαξ δαπανών που πραγματοποιήθηκαν το 2025, ανήλθαν σε €17 εκ., αυξημένα κατά 6% σε ετήσια βάση, καταδεικνύοντας ανθεκτικότητα και εστίαση της διοίκησης στην παροχή μακροπρόθεσμων αποδόσεων για τους μετόχους, σε ευθυγράμμιση με το στρατηγικό όραμα ανάπτυξης.
· Τα Προσαρμοσμένα Αποδιδόμενα Καθαρά Κέρδη για τη χρήση 2025 ανήλθαν σε €7 εκ., μειωμένα κατά 52% σε ετήσια βάση· ωστόσο, επανήλθαν σε θετικό πρόσημο κατά το β’ εξάμηνο του 2025 από €(2) εκ. στο α’ εξάμηνο του ίδιου έτους. Το γεγονός αυτό καταδεικνύει ότι η συλλογική ανάπτυξη του ομίλου αντισταθμίζει την επίδραση των Μη Ελεγχουσών Συμμετοχών, οδηγώντας σε ισχυρές αποδόσεις για τους μετόχους μεσοπρόθεσμα, υποστηριζόμενες και από το πρόσθετο όφελος από τις κοινοπραξίες (JVs) του οργανισμού.
· Ο δείκτης Κεφαλαιακών Επενδύσεων/Έσοδα αυξήθηκε οριακά σε 8,6% για τη χρήση 2025 έναντι της μεσοπρόθεσμης καθοδήγησης 7%, λόγω προληπτικών επενδύσεων στην ΤΝ και στο Deep Tech, με στόχο την τοποθέτηση του ομίλου μπροστά από τις τεχνολογικές εξελίξεις και την ενίσχυση του ανταγωνιστικού πλεονεκτήματος των λύσεών του. Οι επενδύσεις αυτές περιλαμβάνουν το Qualco Centre for Applied Research & Technology (QART), το οποίο αναπτύσσει αλγοριθμικές λύσεις και συστήματα διττής χρήσης (Dual-Use Systems).
· Οι ταμειακές ροές από λειτουργικές δραστηριότητες αυξήθηκαν σημαντικά, ανοίγοντας τον δρόμο για περαιτέρω βελτίωση του κεφαλαίου κίνησης, σύμφωνα με το Σχέδιο IPO.
· Ο όμιλος σημείωσε μετατροπή σε μετρητά 48% για τη χρήση 2025, σε ευθυγράμμιση με την καθοδήγηση.
· Το μέσο κόστος δανεισμού διαμορφώθηκε σε 3.9% για τη χρήση 2025 έναντι 4.8% στη χρήση 2024 και 4.0% στο α’ εξάμηνο 2025, παρά την άνοδο των διατραπεζικών επιτοκίων και την αναστολή των μειώσεων επιτοκίων της ΕΚΤ από τον Ιούλιο 2025. Παράλληλα, ο οργανισμός επωφελήθηκε από την πρόσθετη αξιοποίηση του RRF.
· Η ταμειακή θέση, εξαιρουμένων των εναπομενόντων εσόδων από την IPO, ανήλθε σε €39 εκ. και εξακολουθεί να παρουσιάζει σημαντική βελτίωση έναντι της χρήσης 2024, λόγω της ισχυρής κερδοφορίας του 2025 και της ενισχυμένης διαχείρισης ταμειακών ροών.
Ενημέρωση για τα Έσοδα από την IPO
· Οι επενδύσεις από τα έσοδα της IPO εξελίσσονται σύμφωνα με το χρονοδιάγραμμα των 18 μηνών (64% έχει κατανεμηθεί σε επενδύσεις εντός του πρώτου έτους).
· Έσοδα IPO που χρησιμοποιήθηκαν για M&A περιλαμβάνουν τις επενδύσεις στις Empedus, Cenobe, Middle Office, DD Synergy και την ίδρυση της Quento, βραχίονα ICT του ομίλου Qualco.
· Έσοδα IPO που χρησιμοποιήθηκαν για Πλατφόρμες περιλαμβάνουν τις επενδύσεις στις πλατφόρμες ακινήτων & στεγαστικών δανείων Uniko και ODS, την πλατφόρμα οικονομικής εξυγίανσης του Ηνωμένου Βασιλείου Togglit και την πλατφόρμα EPS Panel Manager του Ηνωμένου Βασιλείου.
· Κεφάλαιο κίνησης: Τα έσοδα της IPO περιλαμβάνουν τη διάθεση των προβλεπόμενων ποσών για τη βελτίωση του κεφαλαίου κίνησης του ομίλου.

Για περισσότερες πληροφορίες, ανατρέξτε στην Ετήσια Οικονομική Έκθεση για τη χρήση 2025.

